อบจ.ลำปาง เปิดให้ประชาชนลงทะเบียนรับวัคซีนซิโนฟาร์ม เริ่ม 5 กรกฎาคมนี้
นางสาวตวงรัตน์ โล่สุนทร นายกองค์การบริหารส่วนจังหวัดลำปาง เปิดเผยว่า  ตามที่องค์การบริหารส่วนจังหวัดลำปางลำปาง (อบจ.ลำปาง) ได้สั่งวัคซีนซิโนฟาร์ม  จำนวน 100,000 โดส สามารถฉีดให้กับประชาชนที่มีภูมิลำเนาอยู่ในจังหวัดลำปางได้จำนวน 50,000 คน ซึ่งจะต้องมีอายุตั้งแต่ 18 ปีขึ้นไปจนถึง 59 ปี ที่ไม่ได้ลงทะเบียนหมอพร้อมกับทางจังหวัดลำปาง เนื่องจากสิทธิจะทับซ้อนกันหลักเกณฑ์ของประชาชนในการขอรับวัคซีนที่ อบจ. ได้จัดสรรให้ครั้งนี้ ผู้ที่มีสิทธิ์ลงทะเบียนต้องมีคุณสมบัติในหลักเกณฑ์คือ มีอายุตั้งแต่ 18 ปีขึ้นไป มีทะเบียนบ้านในพื้นที่จังหวัดลำปาง และยังไม่ได้รับการฉีดวัคซีนโควิด -19 ทุกชนิด อีกทั้งยังไม่เคยลงทะเบียนรับวัคซีนในระบบอื่นสำหรับช่องทางในการลงทะเบียน สามารถลงผ่านทางช่องทางออนไลน์ได้ที่ http://www.lp-pao.go.th-Vaccine.php หรือสแกน QR  Code  หลังเข้าหน้าลงทะเบียนแล้ว โปรดกรอกข้อมูลส่วนตัว เบอร์โทรศัพท์ที่ติดต่อได้และข้อมูลสุขภาพ ตามความเป็นจริง กดยืนยันการประสงค์ฉีดวัคซีนและกดส่ง ลงทะเบียนผ่านทาง  Call Center (จันทร์-ศุกร์ เวลา 08.30 น.-16.30 น.) สำหรับผู้ที่เข้าไม่ถึงระบบลงทะเบียน ออนไลน์ เบอร์โทรศัพท์  054-237629, 054-237699 โดยเริ่มเปิดรับลงทะเบียนในวันที่ 5 กรกฎาคม 2564 ตั้งแต่เวลา 08.30 น. จนถึงวันที่ 9 กรกฎาคม  2564 (หรือจนกว่าวัคซีนจะครบจำนวนสั่งจอง)